CELEX: 32009R0691
Language: et
Date: 2009-07-30 00:00:00
Title: Komisjoni määrus (EÜ) nr 691/2009, 30. juuli 2009 , milles sätestatakse alates 16. oktoobrist 2009 piimatoetuse ja lisamaksete, põllukultuuride pindalatoetuse, POSEI ja Egeuse mere saarte programmides kehtestatud meetmete kohaste otsetoetuste, ühtse otsemaksete kava, riisi eritoetuse, valgurikaste taimede toetuse, lamba- ja kitseliha toetuste, veise- ja vasikaliha toetuste ning ühtse pindalatoetuse kava raames tehtavad ettemaksed

31.7.2009   
            
            
               ET
            
            
               Euroopa Liidu Teataja
            
            
               L 199/7
            
         
      KOMISJONI MÄÄRUS (EÜ) nr 691/2009,
   30. juuli 2009,
   milles sätestatakse alates 16. oktoobrist 2009 piimatoetuse ja lisamaksete, põllukultuuride pindalatoetuse, POSEI ja Egeuse mere saarte programmides kehtestatud meetmete kohaste otsetoetuste, ühtse otsemaksete kava, riisi eritoetuse, valgurikaste taimede toetuse, lamba- ja kitseliha toetuste, veise- ja vasikaliha toetuste ning ühtse pindalatoetuse kava raames tehtavad ettemaksed
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (1) eriti selle artikli 29 lõike 4 punkti a,
   ning arvestades järgmist:
   
               (1)
            
            
               Määruse (EÜ) nr 73/2009 artikli 29 lõikes 2 on sätestatud, et kõnealuse määruse I lisas osutatud toetuskavade alusel tehakse makseid ajavahemikul 1. detsembrist kuni järgmise kalendriaasta 30. juunini. Kõnealuse määruse artikli 29 lõike 4 punkti a kohaselt on komisjonil lubatud siiski sätestada ettemaksete tegemine.
            
         
               (2)
            
            
               2009. aastal on põllumajandustootjatel põllumajandustoodete madala hinna ja kõrgete tootmiskulude tõttu tõsiseid rahalisi ja rahavoogudega seotud raskusi. Kõnealuste raskuste leevendamiseks on asjakohane lubada põllumajandustootjatel saada ettemakseid kuni 70 % toetuskavast sel juhul, kui määruse (EÜ) nr 73/2009 artikli 29 lõike 3 kohane toetuskõlblikkuse tingimuste kontroll on teostatud enne sellist ettemakset. Asjaomased toetuskavad on järgmised: nõukogu määruse (EÜ) nr 1782/2003 (2) IV jaotise 7. ja 10. peatüki kohased piimatoetus ja lisamaksed ning põllukultuuride pindalatoetus, nõukogu määruse (EÜ) nr 247/2006 (3) III jaotises sätestatud otsemaksed vastavalt POSEI programmides kehtestatud meetmetele ja nõukogu määruse (EÜ) nr 1405/2006 (4) III peatükis sätestatud otsemaksed vastavalt Egeuse mere saarte programmides kehtestatud meetmetele, vastavalt määruse (EÜ) nr 73/2009 III jaotises sätestatud ühtne otsemaksete kava, IV jaotise 1. peatüki 1., 3., 10. ja 11. jaos sätestatud riisi eritoetus, valgurikaste taimede toetus, lamba- ja kitseliha toetused, veise- ja vasikaliha toetused ning V jaotise 2. peatükis sätestatud ühtse pindalatoetuse kava.
            
         
               (3)
            
            
               Et tagada maksete arvestamine 2010. eelarveaasta alla, tuleks need maksed teha alates 16. oktoobrist 2009. Määruse (EÜ) nr 73/2009 artikli 29 lõike 3 kohaselt nõutav toetuskõlblikkuse tingimuste kontroll tuleks heade finantsjuhtimistavade huvides siiski teha enne ettemaksete tegemist.
            
         
               (4)
            
            
               Käesoleva määrusega ettenähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Liikmesriigid võivad alates 16. oktoobrist 2009 maksta põllumajandustootjatele ettemaksetena kuni 70 % 2009. aastal taotletud maksetest, tingimusel et määruse (EÜ) nr 73/2009 artikli 20 kohane toetuskõlblikkuse tingimuste kontroll on lõpule viidud, järgmisteks toetusteks:
   
               a)
            
            
               määruse (EÜ) nr 1782/2003 IV jaotise 7. ja 10. peatükis osutatud piimatoetus ja lisamaksed ning põllukultuuride pindalatoetus;
            
         
               b)
            
            
               määruse (EÜ) nr 247/2006 III jaotises osutatud otsemaksed vastavalt POSEI programmides kehtestatud meetmetele;
            
         
               c)
            
            
               määruse (EÜ) nr 1405/2006 III peatükis osutatud otsemaksed vastavalt Egeuse mere saarte programmides kehtestatud meetmetele ning
            
         
               d)
            
            
               vastavalt määruse (EÜ) nr 73/2009 III jaotises sätestatud ühtse otsemaksete kava, IV jaotise 1. peatüki 1., 3., 10. ja 11. jaos sätestatud riisi eritoetus, valgurikaste taimede toetused, lamba- ja kitseliha toetused, veise- ja vasikaliha toetused ning V jaotise 2. peatükis sätestatud ühtse pindalatoetuse kava.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuli 2009
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 30, 31.1.2009, lk 16.
   
      (2)  ELT L 270, 21.10.2003, lk 1.
   
      (3)  ELT L 42, 14.2.2006, lk 1.
   
      (4)  ELT L 265, 26.9.2006, lk 1.